በአረጋውያን ስም የሚነግዱ አካላት ክትትል ሊደረግባቸውጰ ይገባል ተባለ።
ባሕር ዳር፡ መስከረም 23/2013ዓ.ም (አብመድ) በአማራ ክልል በሁሉም አካባቢዎች የገቢ ማስገኛ እንዲኖር እየተሠራ መሆኑን የአማራ ክልል የአረጋውያን ማኅበር አስታወቀ፡፡ ማኅበረሰቡ በተናጠል የሚያደርገውን ድጋፍ መዋቅራዊ ማደረግ እንደሚገባም የባሕር ዳር ከተማ የአረጋውን ማኅበር ገለጿል፡፡በአማራ ክልል ለአረጋውያን ገቢ እያስገኘ ያለው በባሕር ዳር የሚገኘው የአረጋውያን የገቢ ማስገኛ ሕንጻ ብቻ ነው፡፡ ሕንጻው 7 ሚሊዮን ብር ዓመታዊ ገቢ ያስገኛል፡፡ ከዚህ ውስጥ 6 ሚሊዮን ብር ገደማ በቀጥታ ለአረጋውያን ድጋፍ ይውላል፡፡ 1 ሺህ 500 አረጋውያን ብቻ በየወሩ የ300 ብር ድጋፍ ይደረግላቸዋል፡፡በአማራ ክልል 1 ነጥብ 29 ሚሊዮን አረጋውያን እንዳሉ መረጃዎች ያሳያሉ፡፡ ወደ 60 በመቶ የሚሆኑት አረጋውያን ደግሞ የሰው እጅ ጠብቀው የሚተዳደሩ ናቸው፡፡ ይህም ገና ብዙ መሥራት እንደሚገባ የሚያመላክት ነው፡፡